b'\n_START_ARTICLE_\nZabla\xc5\xa1ko jezero\n_START_SECTION_\nOpis\n_START_PARAGRAPH_\nJezero le\xc5\xbei tako kot Goslinjsko jezero na Rikarja va\xc5\xa1ki plo\xc5\xa1\xc4\x8di. Jezero je ostanek nekdaj velikega postledeni\xc5\xa1kega jezera, ki je vklju\xc4\x8devalo poleg dana\xc5\xa1njega jezera tudi podro\xc4\x8dje mo\xc4\x8dvirnih travnikov Zablatnik in imelo povr\xc5\xa1ino pribli\xc5\xbeno 9 km\xc2\xb2. Medtem so travniki Zablatnik izsu\xc5\xa1eni vse do majhnega ribnika, medtem ko se je Zabla\xc5\xa1ko jezero ohranilo kot vodna povr\xc5\xa1ina._NEWLINE_Na jezerskih obalnih plitvinah raste med drugim navadna trstika, moknati jegli\xc4\x8d in navadni mrzli\xc4\x8dnik. V jezeru rastejo lokvanji._NEWLINE_V jezeru najdemo deset vrst rib, med drugim Linj, \xc5\xa0\xc4\x8duka, Krap, ostri\xc5\xbee in some. Svoje domovanje najdejo tudi poto\xc4\x8dni raki. Med pti\xc4\x8di na jezeru najdemo tudi pribo. Okoli jezera je sedem kopali\xc5\xa1\xc4\x8d, vklju\xc4\x8dno z dvema kampoma in nekaj penzioni.\n_START_SECTION_\nPoimenovanje\n_START_PARAGRAPH_\nIme jezera je izvorno le slovensko kot Zabla\xc5\xa1ko jezero. Nem\xc5\xa1ko poimenovanje Turnersee se je pojavilo \xc5\xa1ele v 20. stoletju po tem ko je na son\xc4\x8dni strani jezera svoj mladinski tabor zgradila Avstrijska gimnasti\xc4\x8dna zveza\xc2\xa0\xc2\xbbTurnerbund\xc2\xab\xc2\xa0in tako za\xc4\x8dela imenovati samo jezero.'